බුදුරජාණන් වහන්සේගේ ප්‍රථම ලංකාගමනයේ 2600 වැනි වසර සමරමින් කේශ ධාතූන් වහන්සේලා ප්‍රදර්ශනය කිරීම ජනාධිපති මහින්ද රාජපක්‍ෂ මහතාගේ සුරතින් ඓතිහාසික මහියංගණ රජමහා විහාරස්ථානයේදී ඊයේ (08) ඇරැඹිණි.බුදුන් වහන්සේ ප්‍රථම වරට මෙරටට සපැමිණි මහියංගණ රජමහා විහාරස්ථානය දසලක්‍ෂ සංඛ්‍යාත බෞද්ධ සැදැහැවතුන්ගෙන් පිරී ඉතිරී ගොස් තිබිණ.බංගලාදේශයේ චිතගොං සිට මෙරටට වැඩම කරවන ලද මේ කේශ ධාතූන් වහන්සේලා දින තුනක් මෙහිදී ජනතාවට ප්‍රදර්ශනය කෙරේ.බුදුන් වහන්සේගේ ලංකා ගමනයේ 2600 වැනි වසර සැමරීම වෙනුවෙන් මහියංගණ රජමහා විහාරස්ථානය කේන්ද්‍ර කොටගෙන පැවැත්වෙන උත්සව මාලාවේ සුවිශේෂීතම අංගය ලෙස මෙය හැඳින්විය හැකිය.